google/wiki40b huggingface dataset:
Kritios

Kritios alebo Kritias (starogr. Κριτίος, Κριτίας) bol grécky sochár v 5. storočí pred Kr.
Sochár Kritios pochádzal pravdepodobne z Atén. Aktívny bol približne v rokoch 480 až 460 pred Kr. Z jeho nezachovalých sôch je známych šesť podstavcov objavených v Atike, ktoré signoval spolu s Nésiótom. Zo starovekých autorov nám správu o jeho sochárskom diele, súsoší Tyranobijcov, ktoré stálo v Aténach, zaznamenal v 2. storočí cestovateľ Pausanias vo svojej sprievodcovskej príručke po Grécku: „Neďaleko potom stojí Harmiodos a Aristogeitón, ktorí zabili Hipparcha. Aký bol dôvod a spôsob, akým čin vykonali, povedali už iní. Z týchto sôch sú jedni dielom Kritiovým, staršie vytvoril Anténor.“
Vytvorením nového súsošia Tyranobijcov Harmodia a Aristogeitóna, ktoré malo nahradiť súsošie od Anténora, boli Kritios a Nésiótes poverení v roku 477 pred Kr. Pôvodné Anténorovo dielo, ktoré stálo na aténskej agore, dal Xerxes I. v roku 480 pred Kr. previesť do Perzie a do Atén sa vrátilo až za vlády Seleukovcov. Je známych niekoľko rímskych kópií tohto súsošia.
Kritios a Nésiótes sa ešte prísne pridŕžali predpisov dórskej bronziarskej školy. Staroveký spisovateľ Lukianos, ktorý sa v mladosti venoval sochárstvu, uvádza, že niektorí rečníci sú pri prejavoch meraví ako Kritiove a Nésiótove sochy. Vo vývine gréckeho sochárstva sa síce tieto sochy časovo zaraďujú už do novej epochy, ale z dôvodov konzervatizmu zachovávajú ešte zčasti tradičný archaický štýl. Na základe tohto štýlu sa Kritiovi pripisujú aj ďalšie sochy, medzi ktoré patrí napr. Kritiov chlapec, zhotovený približne v roku 480 pred Kr., objavený v Aténach.
Kenyanthropus platyops

Kenyanthropus platyops je druh z rodu Kenyanthropus.

Charakteristika

Nález pochádza z roku 1999 z lokality Lomekwi v Keni v údolí rieky Omo na severozápadnom brehu jazera Turkana. Vek je 3,5 - 3,3 mil. rokov BP, je to teda súčasník druhu Australopithecus afarensis. Hlavné nálezy priradené druhu sú KNM-WT 40000 a KNM-WT 38350. Celý nález v lokalite pozostáva z 36 lebečných a zubných fosílií, nie všetky boli priradené taxónu Kenyanthropus platyops; napríklad priradenie nálezov KNM-WT 38343A, KNM-WT 40001, KNM-WT 8556 a KNM-WT 16006 k druhu je značne neisté (posledné dva sa tradične priraďujú k Australopithecus afarensis).
Nález je do určitej miery je podobný australopitekom, najmä druhu Australopithecus anamensis. Najmä tým, že má plochú tvár (odtiaľ aj vedecký názov - platu znamená po grécky plochý), t.j. lícne oblúky začínajú viac vpredu než u australopitekov, sa však podobá skôr už rodu Homo, najmä druhu Homo rudolfensis. Morfologicky teda súvisí s druhom Homo rudolfensis, či s ním súvisí aj evolučne je sporné, ale niektorí autori najnovšie zaraďujú druh Homo rudolfensis pod rod Kenyanathropus (ako Kenyanthropus rudolfensis). V neprospech zaradenia pod Homo hovorí malý mozog Kenyanthropa.
Objavujú se aj názory, že rekonštrukcia nálezu nie je presná (podobne ako v prípade holotypu druhu Homo rudolfensis).
Windows Me

Obnovenie systému

Vo Windows Me bola prvýkrát predstavená funkcia „obnovenie systému“ (anglicky System restore), ktorá umožňuje obnoviť predošlý stav systému, čo môže byť užitočné napríklad v prípade, kedy bol nainštalovaný problémový ovládač alebo aplikácia a systém práve preto nepracuje správne. Tato funkcia funguje tak, že sleduje zmeny systémových súborov a registrov, a ak dôjde k ich zmene (k tej dochádza práve pri inštalácii ovládačov či aplikácií), je vytvorený tzv. bod obnovenia. Bod obnovenia je možné vytvoriť i manuálne. Táto funkcia však má aj svoje nevýhody – môže spomaľovať počítač (v prípade, že sa systém rozhodne vytvoriť bod obnovenia, keď užívateľ práve s počítačom pracuje), body obnovenia sú roztrúsené po všetkých jednotkách (v koreňovom adresári každej jednotky je uložený adresár _RESTORE), a navyše sa niekedy môže stať, že pomocou tejto funkcie sa obnoví vírus, ktorý bol predtým odstránený. Vylepšená verzia tejto funkcie je zahrnutá tiež vo Windows XP.

Ochrana systémových súborov

Ochrana systémových súborov (anglicky Windows File Protection) bola predstavená už vo Windows 2000. Má za úlohu chrániť dôležité systémové súbory pred zmenou. V prípade, že sa nejaká aplikácia či užívateľ pokúsia odstrániť alebo prepísať staršiu verziu dôležitého systémového súboru, Windows vytvorí kópiu týchto dôležitých súborov a potom ich obnoví do ich pôvodného stavu.
Táto funkcia je tiež vo Windows 2000 a Windows XP.

Automatické aktualizácie

Automatické aktualizácie (anglicky Automatic Updates) kontrolujú, automaticky sťahujú a inštalujú kritické záplaty, ktoré sú dostupné na Windows Update. Užívateľovi stačí len inštaláciu potvrdiť. Tento komponent sa nachádza tiež vo Windows XP, Windows 2000 SP3 a vyšších verziách.

Komprimované zložky

Funkcia „komprimované zložky“ umožňuje užívateľom pracovať so ZIP súbormi priamo cez prieskumník, teda bez toho, aby k tomu bol potrebný ďalší program. Túto funkciu tvorí knižnica zipfldr.dll (rozšírenie prieskumníka, ktoré umožňuje prechádzať ZIP súborom, ako keby to bola zložka), dzip32.dll (kompresia súborov) a dunzip32.dll (dekompresia súborov).
Túto funkciu je možné nastaviť pri inštalácii systému, ale aj dodatočne. Je tiež obsiahnutá v balíku Plus! pre Windows 98 a vylepšená verzia tejto funkcie sa nachádza štandardne vo Windows XP.
Bíňa

Pobyt rímskych vojsk na území okolo dolného toku rieky Hron

V roku 172 sa v blízkosti castella na dolnom toku rieky Hron nachádzal rímsky cisár Marcus Aurelius, ktorý na čele svojich légií vyrazil z Carnunta proti germánskym kmeňom, ohrozujúcim Rímsku ríšu. Tu, vo vojenskom tábore, napísal svoje dielo „Ta eis heauton“, kde miesto spisovania označil hneď v úvode: „Písané v zemi Kvádov nad Granuou“. Bolo vôbec prvým literárnym, filozofickým dielom spísaným na území dnešného Slovenska.
Na oslavnom rímskom stĺpe zaznamenaná udalosť o "zlatom daždi", ktorý Rimanov odrezaných útočiacimi Germánmi od vody Hrona zachránil pred porážkou, sa stala tiež na dolnom Hrone, a to 11. júna 172. Tento dátum je prvým v histórii zaznamenaným presným časovým údajom, týkajúcim sa územia dnešného Slovenska.
Tieto udalosti by sa mohli týkať územia dnešnej Bíňe, resp. jej bezprostredného okolia. Naznačujú to zemepisné údaje (dolný Hron, nad Hronom), no najmä z vojenského hľadiska tej doby mimoriadne výhodná strategická poloha miesta, čo s veľkou pravdepodobnosťou nemohlo byť nevyužité pri obrannom ťažení, ktorého význam bol daný prítomnosťou samotného cisára. 
Do tohoto obdobia by mohli spadať i tzv. bíňske valy - mohutné a doteraz zachované zvyšky neurčitého pôvodu. Kto bol ich pôvodcom a užívateľom, je dodnes neisté.

Bíňsky poklad

108 zlatých mincí z Byzantskej ríše z 5.storočia, nájdený pri zemných prácach v r. 1964 (Jozef Paulík).

Pamiatky

V obci je rímskokatolícky románsky románsky Kostol Panny Márie z pred roka 1217 s viditeľnými zvyškami obvodových múrov priľahlého kláštora a kaplnka - rotunda Dvanástich apoštolov z 12. - 13. storočia.
Chevagny-les-Chevrières

Poloha

Obec má rozlohu 3,8 km². Najvyšší bod je položený 375 m n. m. a najnižší bod 212 m n. m.

Obyvateľstvo

Počet obyvateľov obce je 611 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lolita Markovna Miľavská

Životopis

Lolita Miľavskaja sa narodila 14. novembra 1963 v Mukačeve v Zakarpatskej oblasti (Ukrajina). Jej otec – Mark Ľvovič Horelyk bol konferenciérom, matka – Alla Dmitrijevna Nikiforovová bola estrádna speváčka. Po ukončení školy zaslala prihlášku do tambovskej filiálky Moskovského inštitútu kultúry, špecializáciu režisérstvo masových kultúrnych predstavení a osláv.  V 1985 roku štúdium ukončila.
Už ako 16 ročná pracovala ako vokalistka u Iriny Ponarovskej. V 1987 roku založil Alexander Cekalo a Lolita skupinu Kabaret-duet Akademia (ru:Кабаре-дуэт «Академия»). Duo slávilo úspech do konca existencie. Počas existenie dua, Lolita vyprodukovala niekoľko albumov, odohrala niekoľko koncertov v SNŠ, Európe a USA. V 1993 na moskovskej televíznej stanici Kabaret (ru: Кабаре) začala vysielať program TV pizza (ru: TV-пицца). Na konci roku 1995 sa Lolita s Alexandrom stali vedúcimi projektu Ranná pošta (ru: Утренняя почта) na TV stanici ORT (hlavný TV kanál Ruska). Od 1997 roku viedli program Dobré ráno, krajina (ru: Доброе утро, страна) v televízii RTR. Viac než 10 rokov Lolita vystupovala s manželom Alexandrom Jevgenievičom Cerkalom. Niekoľko mesiacov po rozvode Lolita porodila dcéru Evu.
Na jar 2000 Lolita začína sólovú kariéru piesňou Kvietočky (ru: Цветочки). V januári 2001, vychádza rovnomenný album, predany v náklade pol milióna kópií. Po poldruha roku vychádza druhý album podporený programom Show rozvedenej manželky (ru: Шоу разведенной женщины) (RTR). Abum prelomil predajnú hranicu 300 tisíc kópií. 
Od 4. októbra 2002 Lolita účinkuje ako Mama v muzikáli Chicago. V rokoch 2005 – 2007 moderovala program Bez komplexov (ru: Без комплексов). Rovnako v roku 2005 vydala tretí album Formát (ru: Формат), v náklade 700.000 kópií. 
V roku 2007 vydala súčasne dva albumy Neformat (ru: Неформат), Orientácia sever (ru: Ориентация север) a tiež singel Ukázalo sa, ste moja slabosť (ru: Оказалось, Вы моя слабость). V roku 2008 vydáva ostatný album Fetiš (ru: Фетиш) ktorý narazil na zásah cenzúry proti erotickej fotosérii ktorá sprevádzala obal albumu.  Z týchto dôvodov vydala Lolita novú sériu albumu, ktorý už obsahuje pieseň Прощай, оружие! z autorskej dielne Eleny Kiper.
V septembri 2008 sa stala členkou teamu pokračovania projektu televízie NTV Superstar.
V roku 2009 speváčka vydala súbor hitov Zapadnuté (ru: Запавшее), ktorý obsahuje nový singel Zastavte zem (ru: Остановите Землю). Tento hit sa okamžite po vydaní stal hymnou sexuálnych menšín.
Problém fajčiarov cigariet

Problém fajčiarov cigariet je problém, založený na súbežnosti, ktorý bol pôvodne popísaný v roku 1971 S. S. Patilom.

Riešenie

Pokiaľ by sme odstránili druhé z Patilových obmedzení, problém fajčiarov cigariet by sa stal riešiteľný použitím binárnych semaforov, alebo mutexov. Zadefinujme si pole binárnych semaforov ako A, kde každý semafor bude patriť inému z fajčiarov; a tiež jeden binárny semafor pre stôl, označme ho ako T. Na začiatku inicializujeme všetky semafory fajčiarov na 0 semafor stola na 1. Rozhodcov kód bude nasledovný:

while true {
    wait(T);
    vyber fajčiarov i a j nedeterministicky, kde tretí z fajčiarov bude k
    signal(A[k]);
}
kód pre fajčiara i:

while true {
    wait(A[i]);
    vyrob cigaretu
    signal(T);
    vyfajči cigaretu
}
Aswán (mesto v Egypte)

Pamiatky v Aswáne

Medzi najznámejšie aswánskej pamiatky patria vykopávky mesta Abú na ostrove Elefantína. Abú existovalo nepretržite od 3. tisícročia pred Kr. až do 14. storočia po Kr. a nálezy, umiestnené v blízkom Aswánskom múzeu, ukazujú na bohatosť a význam tohto miesta. Na Elefantíne sa nachádzajú aj núbijské dediny so svojbytnou kultúrou. Ostrov Džazíra al-Malik (angl. Kitchener's Island) je známy svojou botanickou záhradou. Na západnom brehu Nílu možno navštíviť hrobky faraónskych hodnostárov, zhliadnuť mauzóleum Agu Chána či sa vydať ku o niečo vzdialenejším rozsiahlym zrúcaninám kláštora sv. Simeona. Na východnom brehu zaujme návštevníkov predovšetkým moderné Núbijské múzeum a starovek0 lomy. Žula z aswánskych lomov sa používala po celý starovek a nájdeme ju takmer na každej egyptskej stavbe. Turisticky populárny je nedokončený obelisk kráľovnej Hatšepsut, ktorého výška mala byť 42 metrov a hmotnosť 1168 ton. Obelisk počas výroby praskol a práce boli zastavené. Pri lome s obeliskom sa nachádza aj aswánsky cintorín s fátimovskými hrobkami z 11. a 12. storočia. Na skale blízo prvého nílskeho kataraktu sa týči hotel Old Cataract, v ktorom bývala spisovateľka Agatha Christie, ktorá sem umiestnila časť deja svojho románu Smrť na Níle.

Pamiatky v okolí

Z pamiatok ležiacich mimo vlastného Aswánu je najbližšie (asi 4 km) chrám bohyne Eset na ostrove Philae, založený v roku 350 pred Kr. Chrám bol presťahovaný v 70. rokoch 20. storočia na ostrov Agilika z dôvodu zvýšenia hladiny vody v starej Aswánskej priehrade, ktoré spôsobovalo zaplavenie pôvodnej lokality. O niečo ďalej stojí rozsiahla hrádza novej Aswánskej priehrady s pamätníkom sovietsko-egyptského priateľstva. Asi kilometer od hrádze sa nachádza ostrov, kam boli presťahované niektoré núbijské pamiatky (chrámy Kalabša a Kertassi), aby boli ochránené pred zatopením. Takmer nedostupné vzhľadom k bezpečnostným opatreniam v oblasti sú chrámy a hrobky v Amado a zámoček Kasr Ibrím, ku ktorým sa možno dostať iba v rámci organizovanej plavby po Násirovom jazere.
Nedostupnosť našťastie neplatí pre Abú Simbel, chrámový komplex asi 250 km na juh od Aswánu, blízko hraníc so Sudánom. Bol vybudovaný faraónom Ramessem II. (1290 pred Kr. - 1224 pred Kr.) a je súčasťou listiny svetového dedičstva UNESCO.
Aswán je aj východiskovým bodom pre plavby po Níle na sever do Luxoru či Káhiry alebo pre cesty na juh po Násirovo jazero a do Sudánu.

Podnebie

Aswán je jedno z najsuchších stále obývaných miest na Zemi, v priemere tu prší len niekoľkokrát za 10 rokov. Nielen že je Aswán veľmi suchý, ale je aj jedným z najteplejších miest v Egypte. Teploty tu v lete zvyčajne dosahujú 40-50°C, v noci klesajú na 35°C. Najchladnejším mesiacom je január, kedy teploty zvyčajne cez deň dosahujú 25-27°C, v noci potom 15°C. Toto obdobie je zrejme najlepšie na cestovanie do tejto oblasti. Vo februári totiž denné teploty presahujú 30°C a v marci začína obdobie piesočných búrok, trvajúci približne 2 mesiace, ktoré sú veľmi nepríjemné.

Doprava

Okrem riečnej dopravy po Níle je Aswán dostupný aj cestnou a železničnou sieťou. Má aj medzinárodné letisko.
Tenkú no Esukafuróne

Príbeh

Príbeh hlavnej hrdinky Hitomi sa začína v deň, keď sa záhadným spôsobom ocitá na planéte „Gaia“. Zistí, že sa nachádza vo fantasy svete, kde žijú draky, aj ľudia so zvieracími črtami, kde stále vládnu králi a bojujú rytieri a na oblohe žiari Mesiac spolu so Zemou, ktorú miestni nazývajú „Tajomný Mesiac“ (jap.: Maboroši no Cuki). Na planéte sa navyše schyľuje k vojne vyprovokovanej cisárstvom „Zaibach“, ktoré je technicky najvyspelejšie spomedzi krajín Gaie.
Hitomi sa rýchlo zapletie do boja „Aliancie“ proti Zaibachu. Neskôr sa u nej ešte znásobia schopnosti predpovedať budúcnosť za pomoci tarotových kariet, či vízií a predtúch, kde úlohu hrá aj jej magický prívesok – kyvadlo. V priebehu série zažívajú postavy množstvo dobrodružstiev, postupne sa odhaľujú tajomstvá minulosti postáv, vzniku Gaie a jej osudu, ako aj úlohy Hitomi a ostatných postáv v ňom.
Mersennovo prvočíslo

Mersennovo prvočíslo alebo Mersennovo číslo je prvočíslo ktoré sa dá zapísať v tvare , kde  je prvočíslo. Príkladom Mersenovho prvočísla je číslo 3 pretože je to prvočíslo a navyše . Prvých 10 Mersennovych prvočísel tvorí postupnosť:
3, 7, 31, 127, 8191, 131071, 524287, 2147483647, 2305843009213693951, 618970019642690137449562111...
V súčasnosti je známych 51 Mersennových prvočísel. Zatiaľ najväčšie známe Mersennovo prvočíslo má viac ako 24 miliónov cifier a bolo objavené v decembri roku 2018.
Bruebach

Poloha

Obec má rozlohu 7,01 km². Najvyšší bod je položený 383 m n. m. a najnižší bod 276 m n. m.

Obyvateľstvo

Počet obyvateľov obce je 1 031 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
The Division Bell Tour

História

Na niektorých koncertoch skupina zahrala celý album The Dark Side of the Moon, naposledy tak urobili v roku 1975.
Počas tohto turné boli koncerty oveľa prepracovanejšie, boli použité lasere a na vrchole reproduktorových veží boli umiestnené počas skladby „One of These Days“ nafukovacie prasatá, ktoré na konci skladby spadli. V Severnej Amerike a Európe boli postupne rozmiestňované tri koncertné pódia, ktoré boli 55 metrov dlhé a mali 40 metrov vysoký oblúk, ktoré predstavovali Los Angelesky Hollywood Bowl.
V Európe ho sponzorovala automobilka Volkswagen, ktorá pre túto príležitosť vydala pamätnú edíciu ich najviac predávaného modelu „Golf Pink Floyd“. Toto auto bolo cenou na každom koncerte.
Úplne posledný poriadny koncert v Európe sa konal 29. októbra 1994 a v Severnej Amerike 18. júla 1994. Úplne posledný koncert spolu aj s bývalým basgitaristom Rogerom Watersom prebehol 2. júla 2005 počas charitatívnej akcie Live 8, trval 18 minút.
Hitadú (Lámu)

Hitadú (maldiv. ހިތަދޫ‎) je jeden z obývaných ostrovov na atole Lámu na Maldivách. Počet obyvateľov je 975 (jún 2006), dĺžka ostrova 2 170 m, šírka 1 120 m. Vzdialenosť od hlavného mesta Male je 261 km.
Eobaktéria

Eobaktéria (lat. Eobacterium) je (sporný) rod jedných z najstarších známych baktérií (eubaktérií) alebo baktériám podobných organizmov. Jeho jediným druhom je Eobacterium isolatum.
Ide o tyčinkovitý, na baktérie sa podobajúci mikroorganizmus (podľa niektorých názorov je to konkrétne eubaktéria). Jeho skamenelina sa našla v 60. rokoch 20. storočia v súbore hornín (rohovcov) Fig Tree v pohorí Makhonjwa (=Barberton Greenstone Belt) v južnej Afrike. Jeho vek je približne 3,1 – 3,2 miliárd rokov. Rod a druh opísali v roku 1966 Barghoorn a Schopf. Mikroorganizmus pozostáva z tyčinky s dĺžkou asi 0,6 mikrometra a s priemerom 0,2 mikrometra, ktorá je obalená membránou širokou 0,15 mikrometra. Pri bližšom pohľade je však neisté, či vôbec ide o živý organizmus; nález v tomto zmysle spochybnil už v roku 1975 samotný J. W. Schopf (teda jeden z autorov, ktorí nález v roku 1966 opísali).
Na rovnakom mieste (teda Fig Tree, 3,1 – 3,2 miliárd rokov) našli Barghoorn a Schopf organizmy podobné riasam, tzv. acheosféroidy, t. j. organizmy z rodu Archaeosphaeroides (=Archaeosphaera).
Ferrals-les-Montagnes

Poloha

Obec má rozlohu 25,78 km². Najvyšší bod je položený 887 m n. m. a najnižší bod 358 m n. m.

Obyvateľstvo

Počet obyvateľov obce je 147 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eliáš Berger

Životopis

Študoval na domácich školách, od 1593 na univerzite v Heidelbergu. Pôsobil ako učiteľ na evanjelických školách, po konvertovaní na katolícku vieru dvorný historik arcikniežaťa a neskoršieho uhorského a českého kráľa Mateja II.. Od 1622 pôsobil v Skalici, 1634 riaditeľ tamojšieho tridsiatkového úradu. Roku 1603 mu kráľ Matej II. udelil titul poeta laureatus, povýšený do šľachtického stavu.

Tvorba

Autor historických prác, sčasti veršovaných prác z rakúskych a uhorských dejín. V básnických dielach prejavil široký rozhľad a dobrú veršovú techniku.
Vápnice

Opis

Vápnice sa vyskytujú len v slanej morskej vode v malých hĺbkach. Žijú samostatne alebo tvoria kolónie. Vyskytujú sa v rôznych formách, v tvaroch ako jediná rúra, niekedy v tvare vázy, množstve malých rúrok, alebo niektoré sú bez žiadnej zjavnej symetrie.
Sú väčšinou bezfarebné, niekedy jasne žlté (Leucetta chagosensis), tmavo zeleno-hnedé (Pericharax heteroraphis), alebo červeno fluoreskujúce/oranžové (Leucetta microraphis, niekedy).
Bolatice

Dejiny

Prvá písomná zmienka o obci pochádza z roku 1250.
Alfred Naujocks

Životopis

Narodil sa ako syn Richarda Naujocksa a jeho manželky Therese, rod. Pahlke. V Kieli navštevoval od roku 1917 reálnu školu. V roku 1925 školu nechal a začal so vzdelávaním sa v jemnej mechanike. Od 1. augusta 1931 bol člen v NSDAP. V roku 1933 vstúpil do SS a od roku 1934 bol pridelený k tajnej službe Sicherheitsdienst (SD) Reinharda Heydricha. Potom ako najprv pracoval ako šofér a bežný pracovník mu čoskoro pridelili špeciálne úlohy. V roku 1935 vycestoval s Wernerom Göttschom do Česko-Slovenska, kde zavraždili inžiniera Rudolfa Formisa, pracovníka organizácie Schwarze Front, ktorý z Česko-Slovenska pomocou krátkovlnného vysielača a rádiovej stanice vysielal protinacistickú propagandu na územie Tretej ríše. V roku 1937 prešiel do zahraničného oddelenia SD-Auslandsnachrichtendienst.
Podieľal sa na zorganizovaní fingovaného prepadu vysielača v Gliwiciach (nem. Gleiwitz), ktorý bol zámerom pre zámienku na začiatok agresie voči Poľsku a bol fakticky začiatkom druhej svetovej vojny. V septembri 1939 sa zúčastnil incidentu vo Venle, kedy sa nacistom podarilo uniesť dvoch agentov britskej tajnej služby pri holandskom pohraničnom meste Venlo. Akcia zmarila činnosť britskej špionážnej siete v západnej a strednej Európe. V dôsledku tohto spojeneckého neúspechu odstúpil šéf holandskej tajnej služby. Hitler použil tento incident v máji 1940 ako zámienku na okupáciu Holandska.
Od roku 1939 do 1941 bol vedúcim oddelenia sprostredkovania správ a spravodajskotechnického nasadenia v zahraničí Amt VI J od začiatku roka 1940 pod menom Amt VI B. Medzi iným spočívala jeho úloha v organizácii falošných pasov, preukazov a bankoviek pre zahraničných agentov SD. Viedol akciu Bernhard, v ktorej sa nacistické Nemecko zaoberalo falšovaním prevažne anglických libier neskôr i dolárov, dokumentov, pasov so zámerom takto poškodiť ekonomiku Anglicka.
V roku 1941 bol prevelený zo Sicherheitsdienstu k Waffen-SS kvôli spochybneniu jedného z Heydrichových rozkazov. Slúžil na východnom fronte až do roku 1943, kedy bol v dôsledku zhoršenia zdravotného stavu presunutý na západ. Slúžil ďalej v ekonomickom oddelení SS v Belgicku. Tu sa podieľal na bojoch proti odbojovému hnutiu. Po povýšení na Obersturmführera SS (nadporučíka) sa od decembra 1943 do jesene 1944 zapájal do boja proti dánskemu hnutiu odporu ako člen skupiny Peter vedenej Ottom Schwerdtom.
V novembri 1944 sa dobrovoľne vzdal do rúk amerických jednotiek. Okamžite bol zatknutý. Po vojne vypovedal ako svedok na Norimberskom procese. Potvrdil, že útok na nemecký vysielač Gleiwitz, bol zorganizoval Heinrich Müller, vtedajší veliteľ Gestapa. 
Po vojne žil a pracoval ako podnikateľ v Hamburgu. Podľa niektorých zdrojov bol v spojení s Ottom Skorzenym a podporoval organizáciu ODESSA. 
Zomrel na infarkt v Hamburgu 4. apríla 1966.
Ryan Miller

Klubový hokej

Ryan Miller meria 190 centimetrov a váži 72 kilogramov (údaj z roku 2006). Chytá s ľavou rukou. Bol draftovaný v úvodnom drafte NHL roku 1999 tímom Buffalo Sabres, v piatom kole ako 138. v celkovom poradí. Ako univerzitný hráč Michigan State University Spartans, Miller prekonal rekord NCAA v počte zápasov bez inkasovaných gólov a vyhral cenu Hobeyho Barkera v roku 2001.
Po troch sezónach odohraných za univerzitu Michigan, Miller odišiel do AHL, kde hral za farmársky tím Buffalo Sabres, Rochester Americans v sezóne 2002/03.
Mercedes-AMG GT

Špecifikácie

Priestorový rám a karoséria sú vyrobené z hliníkových zliatín, kým veko batožinového priestoru je z ocele a kapota motora je z magnézia.  Vpredu a vzadu je zavesenie s dvoma priečnymi ramenami s kovanými priečnymi trojuholníkovými ramenami.
Automobil poháňa vpredu  uložený vidlicový osemvalcový motor s dvomi turbodúchadlami s kódovým označením M178. Výkon je prenášaný na kolesá zadnej nápravy prostredníctvom 7-rýchlostnej dvojspojkovej prevodovky AMG Speedshift s koncepciou transaxle. Verzia GT S má tiež elektronicky riadený samosvorný diferenciál.
Saint-Broing

Poloha

Obec má rozlohu 10,17 km². Najvyšší bod je položený 231 m n. m. a najnižší bod 189 m n. m.

Obyvateľstvo

Počet obyvateľov obce je 130 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Strážske

Polohopis

Mesto Strážske leží v laboreckom výbežku Východoslovenskej nížiny, v nadmorskej výške okolo 133 m. Prvá správa o Strážskom je v listine z roku 1337 o deľbe majetkov šľachticov z Michaloviec, ktorý patrila aj dedina Staré. Jej územie vtedy pretínala cesta, vedúca zo Strážskeho do Starého. V písomnostiach od 14. do 17. storočia sa Strážske vyskytuje pravidelne pod maďarským názvom Ewrmezew a jeho pravopisným obmenách v zmysle Strážne Pole. V meste sa nachádza gréckokatolícky chrám z roku 1794 a rímskokatolícky kostol z roku 1808.

Časti obce

Krivošťany, Strážske

Ulice

Agátová, Brezová, Čemernianska, Družstevná, Fraňa Kráľa, Gaštanová, Hlavná, Jahodová, Kasárenská, Kollárova, Komenského, Laborecká, Lipová, Ľudovíta Štúra, Mierová, Mládeže, Námestie Alexandra Dubčeka, Nová, Obchodná, Okružná, Osloboditeľov, Pavla Horova, Pod hradom, Priemyselná, Pri parku, Sama Chalupku, Sídlisko, Staničná, Vihorlatská, Za záhradami, Zámočnícká, 1. mája.

Vodné toky

Mestom tečie rieka Laborec.

Mestské zastupiteľstvo

Primátor mesta: Ing. Vladimír Dunajčák

Obyvateľstvo

K 31. 12. 2015 má mesto Strážske 4 389 obyvateľov.

Doprava

Mesto má cestné (križovatka ciest I/18 a I/74) a železničné spojenie s okolitými mestami Humenné, Michalovce a Vranov nad Topľou (križovatka tratí Michaľany – Łupków a Prešov – Humenné).